钦定古今图书集成/明伦汇编/官常典/第602卷 > 吴文
## 钦定古今图书集成/明伦汇编/官常典/第602卷 > 吴文

按《广西通志》：文，字尚质，临桂人，洪武乙丑进士，是年
始选进士入翰林。文在选中，官检讨，后出为湖广右
参议，与湖广右参政王景范、左参议郑阳同日陛辞。
上亲谕以典藩之法，曰：“卿等所学，当怀致君泽民。朕
今简用，特冀儒术之异于常人也，勉之！”文到官，具录
圣谕置厅事中，或有追悔，则曰：“得无负圣谕耶？”立取
其事。更审核之。必当乃已。以政声闻